গাসানীদ

গাসানীদ বা ঘাসানিদ (Ghassanids) বা জাফনিদ নামে পরিচিত এক আরব গোত্র তৃতীয় থেকে সপ্তম শতাব্দী পর্যন্ত লেভান্ট এবং উত্তর আরব অঞ্চলে একটি রাজ্য প্রতিষ্ঠা করেছিল। তারা তৃতীয় শতাব্দীর শুরুর দিকে দক্ষিণ আরব থেকে লেভান্টে পাড়ি জমিয়েছিল। কেউ কেউ সেখানে গ্রিক প্রভাবাধীন খ্রিস্টান সম্প্রদায়ের সাথে মিশে যায় এবং প্রথম কয়েক শতাব্দীতে খ্রিস্টধর্ম গ্রহণ করে। অন্যরা হয়তো ধর্মীয় নিপীড়ন থেকে বাঁচতে উত্তরে আসার আগেই খ্রিস্টান ধর্মে ছিল। লেভান্টে বসতি স্থাপনের পর, গাসানীদরা বাইজেন্টাইন সাম্রাজ্যের একটি অধীনস্থ রাজ্যে পরিণত হয়। তারা সাসানীয় সাম্রাজ্য এবং তাদের আরব সামন্ত রাজ্য, লাখমিদের বিরুদ্ধে বাইজেন্টাইনদের সাথে যুদ্ধ করেছিল। গাসানীদদের ভূমি রোমানদের দখল করা এলাকাকে বেদুইনদের আক্রমণ থেকে রক্ষা করার ক্ষেত্রে প্রতিরক্ষামূলক অঞ্চল হিসেবেও কাজ করেছিল। লেভান্টের মুসলিম বিজয়ের পরে কিছু সংখ্যক গাসানীদ ইসলাম গ্রহণ করেছিল। অধিকাংশ গাসানীদ খ্রিস্টানই থেকে যায় এবং জর্ডান, ইসরায়েল, ফিলিস্তিন, সিরিয়া ও লেবাননের মেলকাইট ও সিরিয়াক গোষ্ঠীর সাথে মিশে যায়। প্রাথমিক ইসলামিক যুগে যে আরব বংশগত ঐতিহ্য তৈরি হয়েছিল, সেখানে ঘাসানিদদের দক্ষিণ আরব/ইয়েমেনের আজদ গোত্রের একটি শাখা হিসেবে বিবেচনা করা হতো। এই বংশতাত্ত্বিক পরিকল্পনায়, তাদের পূর্বপুরুষ ছিলেন আমর মুজায়কিয়ার পুত্র জাফনা। জাফনার মাধ্যমে ঘাসানিদের সাথে মদিনার আনসার গোষ্ঠীগুলোর (আউস এবং খাজরাজ গোত্র) সাথে যোগসূত্র স্থাপিত হয়, যারা ছিল জাফনার ভাই থা'লাবার বংশধর। ইতিহাসবিদ ব্রায়ান উলরিচ অনুসারে, ঘাসান, আনসার এবং বৃহত্তর আজদের মধ্যে সম্পর্ক ঐতিহাসিকভাবে দুর্বল। কারণ, অষ্টম শতাব্দীর পরবর্তী বংশগত গ্রন্থ এবং 'আজদের ছড়িয়ে পড়া'র কাহিনীর বাইরে উৎসগুলিতে এই দলগুলিকে প্রায় সবসময়ই একে অপরের থেকে আলাদাভাবে গণনা করা হয়। এই কাহিনীতে, আজদরা ইয়েমেন থেকে উত্তর দিকে পাড়ি জমায় এবং গোত্রের বিভিন্ন দল বিভিন্ন দিকে ছড়িয়ে পড়ে, ঘাসানিরা ছিল এমনই একটি দল। 'আজদের ছড়িয়ে পড়া'র কাহিনী অনুসারে, ঘাসানিরা অবশেষে রোমান সীমান্তের মধ্যে বসতি স্থাপন করে। টলেমির ভূগোল গ্রন্থে ঘাসানিদের অভিবাসনের ঐতিহ্যটির সমর্থন পাওয়া যায়। সেখানে কিনাইডোকোলপিতাই এবং বাইটিয়স নদীর (সম্ভবত ওয়াদি বাইশ) দক্ষিণে কাসানিতাই নামে একটি গোত্রের অবস্থান নির্দেশ করা হয়েছে। এগুলি সম্ভবত প্লিনি দ্য এল্ডারের ক্যাসানি, ডিওডোরাস সিকুলাসের গ্যাসান্দোই এবং ফোটিওস ১ অফ কনস্টান্টিনোপলের কাসান্দ্রিস (পুরানো উৎসের উপর নির্ভর করে)। লেভান্ট অঞ্চলে অভিবাসনের তারিখটি স্পষ্ট নয়, তবে ধারণা করা হয় তারা প্রথম ২৫০ থেকে ৩০০ খ্রিস্টাব্দের মধ্যে সিরিয়া অঞ্চলে এসে পৌঁছেছিল। পরবর্তীতে, প্রায় ৪০০ খ্রিস্টাব্দ নাগাদ, অভিবাসনের আরেকটি ধারা শুরু হয়। তাদের প্রথম রেকর্ড পাওয়া যায় ৪৭৩ খ্রিস্টাব্দে, যখন তাদের প্রধান আমোরকেসোস বাইজেন্টাইন সাম্রাজ্যের সাথে একটি চুক্তি স্বাক্ষর করেন। এটি তাদেরকে ফোডেরাটি হিসেবে স্বীকৃতি দেয় এবং ফিলিস্তিনের অংশগুলির নিয়ন্ত্রণের অনুমতি দেয়। মনে হয় এই সময়ে তিনি একজন ক্যালসেডনীয় খ্রিস্টান হয়েছিলেন। ৫১০ খ্রিস্টাব্দের মধ্যে, ঘাসানিরা আর মিয়াফিসাইট ছিল না, বরং ক্যালসেডনীয়। ৩৬৩ খ্রিস্টাব্দে জুলিয়ানের পারস্য অভিযানের সময় সাসানীয়দের পক্ষে লড়াই করা "আসানাইট সারাসেন" প্রধান পোডোসেস সম্ভবত একজন ঘাসানিদ ছিলেন। লেভান্টে প্রাথমিকভাবে বসতি স্থাপনের পর, ঘাসানিদরা বাইজেন্টাইন সাম্রাজ্যের একটি অধীনস্থ রাষ্ট্রে পরিণত হয়। রোমানরা ঘাসানিদদের মধ্যে শক্তিশালী মিত্র পেয়েছিল, যারা লাখমিদদের বিরুদ্ধে একটি বাফার অঞ্চল হিসাবে কাজ করেছিল। অধিকন্তু, নিজেদের রাজা হিসেবে, তারা সীমান্তবর্তী অধীনস্থ রাষ্ট্রের স্থানীয় শাসক (ফাইলার্ক) ছিলেন। গোলান মালভূমির জাবিয়াহ ছিল তাদের রাজধানী। ভৌগলিকভাবে এই রাজ্য পূর্ব লেভান্টের বেশিরভাগ অংশ জুড়ে অবস্থিত ছিল এবং এর কর্তৃত্ব অন্যান্য আজদি উপজাতিদের সাথে মৈত্রীর মাধ্যমে উত্তর হেজাজ থেকে দক্ষিণের ইয়াসরিব (মদিনা) পর্যন্ত বিস্তৃত ছিল। ঘাসানিদরা বাইজেন্টাইন সাম্রাজ্যের পাশাপাশি পারস্য সাসানীয় এবং আরব লাখমিদদের বিরুদ্ধে লড়াই করেছিল। ঘাসানিদদের দেশ সমূহ বেদুইন উপজাতিদের আক্রমণ থেকে বাইজেন্টাইন ভূখণ্ডকে রক্ষা করার ক্ষেত্রে বাফার অঞ্চল হিসাবে কাজ করতো। তাদের আরব মিত্রদের মধ্যে ছিল বনু জুধাম ও বনু আমিলা। বাইজেন্টাইনরা পূর্বে অধিক মনোনিবেশ করেছিল, এবং সাসানীয়দের সাথে দীর্ঘ যুদ্ধ সর্বদা তাদের প্রধান উদ্বেগের বিষয় ছিল। ঘাসানিদরা বাণিজ্যপথের রক্ষক হিসেবে নিজেদের শাসন বজায় রেখেছিল, লাখমিড উপজাতিদের দমন করেছিল এবং সাম্রাজ্যের সেনাবাহিনীর জন্য সৈন্যের উৎস ছিল। ঘাসানিদ রাজা আল-হারিস ইবনে জাবালাহ (রাজত্বকাল ৫২৯-৫৬৯) সাসানীয়দের বিরুদ্ধে বাইজেন্টাইনদের সমর্থন করেছিলেন। বিনিময়ে ৫২৯ খ্রিস্টাব্দে সম্রাট প্রথম জাস্টিনিয়ান তাকে সর্বোচ্চ সাম্রাজ্যিক উপাধি প্রদান করেন; যা কখনও কোনও বিদেশী শাসককে দেওয়া হয়নি। এছাড়া তাকে প্যাট্রিসিয়ান মর্যাদাও দেওয়া হয়েছিল। এসব ছাড়াও, আল-হারিস ইবনে জাবালাহকে বাইজেন্টাইন সাম্রাজ্যের সমস্ত আরব মিত্রদের শাসনের অধিকারও দেওয়া হয়েছিল। আল-হারিস মিয়াফিসাইট খ্রিস্টান সম্প্রদায়ভুক্ত ছিলেন; তিনি সিরিয়ান মিয়াফিসাইট (জ্যাকোবাইট) গির্জার পুনরুজ্জীবনে সহায়তা করেছিলেন এবং মিয়াফিসাইটবাদের বিকাশকে সমর্থন করেছিলেন, যাকে অর্থোডক্স বাইজেন্টিয়াম ধর্মবিরোধী হিসেবে বিবেচনা করেছিল। পরবর্তীতে এরূপ ধর্মীয় বিশ্বাসের উপর বাইজেন্টাইনদের অবিশ্বাস ও নিপীড়ন তার উত্তরসূরি, আল-মুন্ধির তৃতীয় ইবনে আল-হারিসের পতন ঘটায় (রাজত্বকাল ৫৬৯-৫৮২)। নিম্ন মেসোপটেমিয়ার আল-হিরার লাখমিদদের সফলভাবে প্রতিহত করে সমৃদ্ধি লাভকারী ঘাসানিদরা প্রচুর ধর্মীয় এবং সরকারি স্থাপনা নির্মাণ করেছিল। তারা শিল্পকলাকে পৃষ্ঠপোষকতা করেছিল এবং একসময় তাদের রাজসভায় আরব কবি আল-নাবীগাহ এবং হাসান ইবনে সাবিতকে বরণ করেছিল। Maalouf, Tony (২০০৫)। Arabs in the Shadow of Israel: The Unfolding of God's Prophetic Plan for Ishmael's Line। Kregel Academic। পৃষ্ঠা 23। আইএসবিএন 9780825493638। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Fisher 2018। উদ্ধৃতি ত্রুটি: <ref> ট্যাগ বৈধ নয়; Hoberman নামের সূত্রটির জন্য কোন লেখা প্রদান করা হয়নি Bowersock, G. W.; Brown, Peter; Grabar, Oleg (১৯৯৮)। Late Antiquity: A guide to the Postclassical World। Harvard University Press। আইএসবিএন 9780674511705। Late Antiquity - Bowersock/Brown/Grabar. উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Deir Gassaneh"। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; Bowersock2 নামের সূত্রটির জন্য কোন লেখা প্রদান করা হয়নি Bury, John (জানুয়ারি ১৯৫৮)। History of the Later Roman Empire from the Death of Theodosius I to the Death of Justinian, Part 2। Courier Dover Publications। আইএসবিএন 9780486203997। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি ত্রুটি: <ref> ট্যাগ বৈধ নয়; Hoberman2 নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; bury2 নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; Bowersock3 নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: "lower-alpha" নামক গ্রুপের জন্য <ref> ট্যাগ রয়েছে, কিন্তু এর জন্য কোন সঙ্গতিপূর্ণ <references group="lower-alpha"/> ট্যাগ পাওয়া যায়নি